ทองคำร่วงแรง/หุ้นดาวโจนส์ปิดลบ/น้ำมันทรงตัว
หุ้นดาวโจนส์ปิดลบ 103.81 จุด ลงติดต่อกันเป็นวันที่ 6 ด้านราคาน้ำมันบวก 42 เซนต์ ขณะที่ทองคำร่วง29.10 ดอลลาร์
13 พ.ค. 2565

ดัชนีเฉลี่ยอุตสาหกรรมดาวโจนส์ปิดที่ 31,730.30 จุด ลดลง 103.81 จุด หรือ -0.33%, ดัชนี เอสแอนด์พี 500 ปิดที่ 3,930.08 จุด ลดลง 5.10 จุด หรือ -0.13% และดัชนี แนสแดค ปิดที่ 11,370.96 จุด เพิ่มขึ้น 6.73 จุด หรือ +0.06%ดัชนีดาวโจนส์ตลาดหุ้นนิวยอร์กปิดลบติดต่อกันเป็นวันที่ 6 ในวันที่12 พ.ค. นักลงทุนยังคงกังวลว่าตัวเลขเงินเฟ้อที่สูงเกินคาดอาจจะผลักดันให้ธนาคารกลางสหรัฐ (เฟด) เร่งปรับขึ้นอัตราดอกเบี้ยสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิถุนายน เพิ่มขึ้น 42 เซนต์ ปิดที่ 106.13 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกรกฎาคม ลดลง 6 เซนต์ ปิดที่ 107.42 ดอลลาร์ต่อบาร์เรล ได้แรงหนุนจากการคาดการณ์ที่ว่า อุปทานน้ำมันทั่วโลกจะเผชิญภาวะตึงตัวหลังจากยูเครนปิดเส้นทางหลักในการขนส่งก๊าซไปยังยุโรป นอกจากนี้ ตลาดยังคงถูกกดดันจากความกังวลเกี่ยวกับผลกระทบของการที่จีนล็อกดาวน์เมืองเซี่ยงไฮ้เป็นเวลานานราคาทองคำโคเม็กซ์งวดส่งมอบเดือนมิถุนายน ลดลง 29.10 ดอลลาร์ ปิดที่ 1,824.60 ดอลลาร์ต่อออนซ์